גבול ירדן–סוריה

גבול ירדן–סוריה נמשך לאורך 362 קילומטרים ממשולש הגבולות ישראל, ירדן וסוריה במערב ועד למשולש הגבולות עם עיראק, ירדן וסוריה במזרח. הגבול מתחיל במערב במשולש הגבולות ישראל, ירדן וסוריה. סוריה טענה שהמיקום המדויק של משולש הגבולות אינו ברור כרגע, לאחר שישראל השתלטה על רמת הגולן במלחמת ששת הימים. לטענת סוריה משולש הגבולות צריך להיות מזרחית לקיבוץ שער הגולן בשטח בישראל, ואילו משולש הגבולות בפועל, נמצא כיום באזור המפורז שבפיקוח כח אונדו"ף. (UNDOF כוח המשקיפים של האו"ם ברמת הגולן), מדרום-מזרח למושב מצר. גבול ירדן סוריה עובר ברמת הגולן לאורך נהר הירמוך, לאחר מכן הגבול עוזב את הנהר רק מזרחית לעיירה הירדנית אט טוררה וממשיך לכיוון דרום-מזרח ועובר בין א-רמת'א בירדן לדרעא בסוריה. בין שתי העיירות על כביש 25 הירדני המתחלף עם המעבר לסוריה לכביש מספר 5 הסורי. מעבר הגבול הוא מעבר בינלאומי בין ירדן וסוריה הנקרא מעבר גבול דרעא. בנוסף למעבר גבול דרעא קיים מעבר גבול נוסף בשם מעבר גבול נסיב, בין היישוב ג'בר בירדן והעיירה הסורית נסיב, על הכביש המהיר עמאן דמשק. בצד הירדני הכביש נקרא כביש מספר 15 ובצד הסורי הכביש נקרא הכביש המהיר M5. בנקודת הציון (נ.צ.) שהקואורדינטות של 32°18′40″N 36°50′18″E﻿ / ﻿32.3112°N 36.8382°E﻿ / 32.3112; 36.8382 הגבול פונה לכיוון צפון-מזרח, וממשיך בקו ישר על פני המדבר הסורי, עד למשולש הגבולות עיראק, סוריה וירדן בנקודת הציון 33°22′29″N 38°47′37″E﻿ / ﻿33.3747°N 38.7936°E﻿ / 33.3747; 38.7936. בתחילת המאה העשרים שלטה האימפריה העות'מאנית במה שכיום הם ירדן, ארץ ישראל, עיראק וסוריה. במהלך מלחמת העולם הראשונה והמרד הערבי, שנתמך על ידי בריטניה, בריטניה הצליחה להוציא את העות'מאנים מרוב המזרח התיכון. כתוצאה מההסכם הסודי, הסכם סייקס–פיקו האנגלו-צרפתי בשנת 1916, הוילאייט סוריה/דמשק של האימפריה העות'מאנית חולק לשניים. לצרפת עבר החלק הצפוני ולבריטניה עבר החלק הדרומי. האזור הצרפתי הוגדר במסגרת המנדט הצרפתי בסוריה ובלבנון ואיסקנדרון. האזור הבריטי הוגדר במסגרת המנדט הבריטי על ארץ ישראל, עבר הירדן ועיראק. השטח מדרום למנדט הבריטי הוגדר כשטח השייך לאיבן סעוד מהממלכה החדשה של ערב הסעודית. בסופו של דבר בשנת 1921 הכריזה בריטניה על המנדט הבריטי באזור, ויצרה את אמירות עבר הירדן תחת שלטונו האוטונומי למחצה של עבדאללה הראשון, מלך ירדן. בין השנים 1920–1923 חתמו צרפת ובריטניה על שורה של הסכמים, המכונים יחד הסכם ניוקומב-פולה, שיצר את גבולות, ירדן-סוריה וגבול סוריה–עיראק (אנ') המודרנית, כתיקון למה שמוגדר אזור A בהסכם סייקס – פיקו. רק ב־31 באוקטובר 1931 הוסכם על תיאור מפורט יותר של קו הגבול ירדן–סוריה. בשנת 1967 ישראל כבשה את רמת הגולן בעקבות מלחמת ששת הימים ובכך גרמה לכך שהחלק המערבי ביותר של קו הגבול ששורטט בהסכם ניוקומב-פולה עבר לשליטתה. היו מספר תקריות לאורך הגבול מאז תחילת מלחמת האזרחים בסוריה בשנת 2011 שנמשכו מדי פעם גם עד שנת 2020. מעבר גבול נסיב (בערבית: مركز نصيب الحدودي) הוא מעבר גבול בינלאומי בין סוריה לירדן. זהו אחד ממעברי הגבול העמוסים ביותר בסוריה והוא ממוקם על הכביש הבינלאומי דמשק-עמאן ליד העיר נסיב, בסוריה. זהו המעבר העיקרי לייצוא סורי לירדן ולמדינות המפרץ הפרסי המאוגדות במועצת שיתוף הפעולה של מדינות המפרץ ה-GCC. בנייתו החלה בשנת 1991 על שטח של 2,867 דונם. במקום נבנו בניינים על שטח של 280,000 מטרים רבועיים, כיכרות וכבישים. בניית המעבר הושלמה בשנת 1996. הפעילות במעבר החלה באמצע שנת 1997. עם הגדלת כמות הסחורות במעבר היה צורך להגדיל את המעבר, שטחי האחסון ואפילו להקים מקומות לינה לעוברים במקום. באפריל 2015, המעבר נפל לשליטת הצבא הסורי החופשי וחזית אל-נוסרה במהלך קרב לכיבוש מעבר הגבול. בעקבות הקרבות במקום המעבר נסגר למשך כשלוש וחצי שנים. ב־6 ביולי 2018, הצבא הסורי כבש מחדש את מעבר הגבול נסיב במתקפה הדרומית של סוריה 2018. מעבר הגבול נסיב נפתח מחדש באופן רשמי רק ב־15 באוקטובר 2018. מעבר גבול דרעא (בערבית: مركز درعا الحدودي) הוא מעבר גבול בינלאומי בין סוריה לירדן. הוא ממוקם בין הערים דארעא שבסוריה וא-רמת'א בירדן. המעבר קיים שנים רבות והוא ממוקם לאורך קטע המסילה של הרכבת החיג'אזית דמשק–עמאן. המעבר נמצא במרחק של כ-80 קילומטרים מצפון לבירה הירדנית עמאן. במהלך מלחמת האזרחים בסוריה השתלטו כוחות המורדים על המעבר בספטמבר 2013. ב-10 ביולי 2018 כבש הצבא הסורי את מעבר הגבול הישן דארעא. במהלך מלחמת האזרחים בסוריה התקיימו תקריות אלימות שהתרחשו 379 קילומטרים (235 מייל) מצפון לגבול ירדן-סוריה במהלך מלחמת האזרחים בסוריה. לכאורה הגבול בין שתי המדינות היה צריך להיות שקט. מחשש של הירדנים שמלחמת האזרחים בסוריה תגלוש לירדן ממשלת ירדן פנתה לחברת מערכות ההגנה האמריקאית, ריית'יאון, שהעניקה סיוע, ייעוץ והדרכה לכוחות הצבא הירדניים. חברת ריית'יאון עזרה לירדן לבנות מערכות מכ"ם מתקדמות המסוגלות לעקוב ולהתריע על כל תנועה בשטחים נרחבים של הגבול בין שתי המדינות. מערכות אבטחה אלו אפשרו גילוי וסיכול של מספר חדירות לאורך גבולות ירדן. כפועל יוצא של הצבת מערכות המכ"ם מערכת הביטחון הירדנית הצליחה גם לזהות את תנועתם ופעולותיהם של כל המיליציות שפעלו בסוריה לפני שהגיעו לשטח ירדן. בנוסף הצבא הירדני גם שלח אזהרות לקבוצות המיליטנטיות והזהיר אותם שלא להפר את ריבונותה לאורך הגבול. התקשורת הירדנית מדווחת כי ניסיונות הברחת סמים מעבר לגבולות ירדן שולשו מאז תחילת מלחמת האזרחים בסוריה, וכי היא סיכלה את רוב ניסיונות ההסתננות. יחסי ירדן–סוריה הסכם סייקס–פיקו הסכם ניוקומב-פולה מפת החלוקה המיועדת לפי הסכם סייקס פיקו CIA World Factbook –Syria, נבדק ב-3 באפריל 2020 {{citation}}: (עזרה) International Boundary Study No. 94 –Jordan-Syria Boundary (PDF), 30 בדצמבר 1969, נבדק ב-3 באפריל 2020 {{citation}}: (עזרה) Salibi, Kamal (1998). The Modern History of Jordan. I.B.Tauris. pp. 10, 30, 31, 49, 104. ISBN 978-1-86064-331-6. אורכב מ-המקור ב-12 במרץ 2016. נבדק ב-20 במרץ 2016. {{cite book}}: (עזרה) Browne, O'Brien (10 באוגוסט 2010). "Creating Chaos: Lawrence of Arabia and the 1916 Arab Revolt". HistoryNet, LLC. אורכב מ-המקור ב-13 באוקטובר 2015. נבדק ב-15 באוקטובר 2015. {{cite web}}: (עזרה) League of Nations Official Journal, Nov. 1922, pp. 1188–1189, 1390–1391. V. M. Amadouny (1995). "The Formation of the Transjordan-Syria Boundary, 1915-32". Middle Eastern Studies. Taylor & Francis, Ltd. 31 (3): 533–549. doi:10.1080/00263209508701068. JSTOR 4283741. Marshall, Edgar S. Israel: current issues and historical background, Nova Publishers, 2002. pg. 34. ISBN 1-59033-325-X. "Jordan declares Syria and Iraq borders closed military zones". BBC News. נבדק ב-2016-06-23. "Archived copy". אורכב מ-המקור ב-2008-12-16. נבדק ב-2017-02-25. {{cite web}}: (עזרה) "Archived copy". Archived from the original on 2008-12-16. אמיר בוחבוט‏, תמונות הלוויין חושפות: עשרות אוהלי הפליטים בגבול סוריה, באתר וואלה, 8 ביולי 2018 Leith Aboufadel, First scenes of Syrian troops raising flag over strategic Jordanian crossing, AMN - Al-Masdar News | المصدر نيوز, ‏2018-07-06 (באנגלית) i24NEWS, www.i24news.tv Jordan and Syria announce opening of their borders Monday, Reuters . Copy reserved October 15, 2018 at Wayback Machine "Transport in Syria". Lonely Planet. אורכב מ-המקור ב-16 בדצמבר 2008. נבדק ב-25 בפברואר 2017. {{cite web}}: (עזרה) Transport in Syria". Lonely Planet. Archived from the original on 16 December 2008. Retrieved 25 February 2017. Al Nusrah Front, Free Syrian Army seize border crossing to Jordan | FDD's Long War Journal, www.longwarjournal.org, ‏2013-09-29 (באנגלית) Leith Aboufadel, Breaking: Battle for Daraa city is nearly finished as rebels lose more ground, AMN - Al-Masdar News | المصدر نيوز, ‏2018-07-10 (באנגלית) Jordan awards Raytheon $ 18.6 million to expand border security" .spacewar.com . Archived from the original on October 19, 2017. Border guards kill infiltrator on Syrian border" . Jordan Times . Archived from the original on 2018-09-15. Border guards kill infiltrator on Syria border" . Jordan Times . Archived from the original on 2018-09-15. Kadri, Ranya; Rudoren, Jodi (2012-10-22). "Jordanian Soldier Killed in Syrian Border Clash (Published 2012)". The New York Times (באנגלית אמריקאית). ISSN 0362-4331. נבדק ב-2020-11-12. Jordanian jets strike vehicles on Syrian border . " The Guardian. 16 April 2014. Archived from the original on 2 April 2015. Vehicles hit in Jordan air raid not Syria Army’s, Arab News, ‏2014-04-16 (באנגלית) ‘Border Guards facilitated entry of 17,000 Syrian refugees last year’, Jordan Times, ‏2016-01-04 (באנגלית) Army kills 12 infiltrators on Syria border, Jordan Times, ‏2016-01-23 (באנגלית) yria-Jordan border: 75,000 refugees trapped in desert no man's land in dire conditions" . Amnesty International . 15 September 2016. Archived from the original on 24 April 2019 . Retrieved October 11, 2016